รัฐบาลไทย-ข่าวทำเนียบรัฐบาล-สธ. เผยโรงเบียร์ศรีราชาพบติดโควิด 52 ราย ย้ำ "หมอชนะ" ช่วยติดตามผู้สัมผัสเร็วขึ้น
วันจันทร์ที่ 11 มกราคม 2564
สธ. เผยโรงเบียร์ศรีราชาพบติดโควิด 52 ราย ย้ํา "หมอชนะ" ช่วยติดตามผู้สัมผัสเร็วขึ้น
กระทรวงสาธารณสุข พบผู้ติดเชื้อโควิด 19 กรณีโรงเบียร์ศรีราชารวม 52 ราย อยู่ในการกักกันเฝ้าระวังอาการ 10 กว่าราย อาจพบผู้ป่วยเพิ่มขึ้น ชี้สถานที่เสี่ยง กิจกรรมเสี่ยง และเวลาเสี่ยง เป็นปัจจัยทําให้ชลบุรีมีผู้ติดเชื้อจํานวนมาก ย้ําแอปพลิเคชัน “หมอชนะ” ช่
กระทรวงสาธารณสุข พบผู้ติดเชื้อโควิด 19 กรณีโรงเบียร์ศรีราชารวม 52 ราย อยู่ในการกักกันเฝ้าระวังอาการ 10 กว่าราย อาจพบผู้ป่วยเพิ่มขึ้น ชี้สถานที่เสี่ยง กิจกรรมเสี่ยง และเวลาเสี่ยง เป็นปัจจัยทําให้ชลบุรีมีผู้ติดเชื้อจํานวนมาก ย้ําแอปพลิเคชัน “หมอชนะ” ช่วยติดตามผู้สัมผัสได้เร็วขึ้น โดยไม่เปิดเผยตัวตนและไทม์ไลน์ แต่จะส่งข้อความแจ้งเตือนให้คนอยู่สถานที่เดียวกับผู้ติดเชื้อทําตามคําแนะนํา
วันนี้ (11 มกราคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.โอภาส การย์กวินพงศ์ อธิบดีกรมควบคุมโรค และนพ.ไผท สิงห์คํา ผู้อํานวยการกองนวัตกรรมและวิจัย กรมควบคุมโรค แถลงข่าวสถานการณ์โรคโควิด 19 ในประเทศไทย และการใช้แอปพลิเคชัน "หมอชนะ" ว่า การระบาดระลอกใหม่ตั้งแต่วันที่ 15 ธันวาคม 2563 - 11 มกราคม 2564 จํานวนผู้ติดเชื้อสะสม 6,285 ราย เสียชีวิต 7 ราย อัตราการเสียชีวิตต่ํากว่าระลอกแรก เนื่องจากเชื้อมีความรุนแรงของโรคน้อยลง และมีความรู้ด้านการรักษา ช่วยลดการเสียชีวิต โดยยังมีผู้ป่วยในโรงพยาบาล 1,770 ราย ในจํานวนนี้ อาการรุนแรงใช้เครื่องช่วยหายใจ 10 ราย รักษาหายแล้ว 3,626 ราย แนวโน้มการเพิ่มขึ้นของผู้ป่วยรายใหม่ค่อนข้างคงที่คือ เกือบ 200 รายต่อวัน และการค้นหาเชิงรุกพบผู้ติดเชื้อลดลง เนื่องจากกลุ่มก้อนการระบาดใหญ่ๆ ส่วนใหญ่ค้นหาและรับไว้ดูแลรักษาในโรงพยาบาลและโรงพยาบาลสนามแล้ว
นพ.โอภาสกล่าวต่อว่า ส่วนกรณีการระบาดในโรงเบียร์ 90 ศรีราชา จ.ชลบุรี มีความคล้ายกับกรณีสถานบันเทิงที่เชียงใหม่คือ มีลูกค้า 1 คนมาจาก จ.ระยองซึ่งมีการระบาดของโควิด 19 ในบ่อนการพนันเข้ามาในร้าน และนําเชื้อมาติดพนักงาน พนักงานนําไปติดเพื่อนพนักงาน เมื่อพนักงานติดกันมากๆ ก็นําไปติดลูกค้าคนอื่น และนําไปติดครอบครัวและผู้สัมผัสกระจายไปวงไป ขณะนี้มีผู้ติดเชื้อรวม 52 ราย มีผู้สัมผัสอีกหลาย 10 คนที่อยู่ในการกักตัว และอาจตรวจพบผู้ติดเชื้อเพิ่มเป็นระยะ ทั้งนี้ ได้ปิดร้านดังกล่าวแล้วตั้งแต่วันที่ 31 ธันวาคม 2563
“สาเหตุที่ อ.ศรีราชา จ.ชลบุรี มีการระบาดจํานวนมาก เนื่องจากมีปัจจัยครบทั้งสถานที่เสี่ยง คือ สถานที่แคบอากาศถ่ายเทไม่สะดวก กิจกรรมเสี่ยงที่คนรวมกันหมู่มาก ไม่ใส่หน้ากาก พูดคุยใกล้ชิดกันหมู่มาก และเวลาที่เสี่ยง คือ กลางคืน มีการผ่อนคลาย ดื่มเครื่องดื่มแอลกอฮอล์ จากการค้นหาเชิงรุกทุกกลุ่ม ทั้งกรณีลักลอบเล่นพนัน กรณีผับ/ บาร์/ ร้านนวด และโรงเบียร์ จํานวน 2,500 คน พบผู้ติดเชื้อ 253 ราย และจะค้นหาเพิ่มเติมต่อเนื่องอย่างไรก็ตาม ผู้ที่เกี่ยวข้องไปสถานบันเทิงให้ติดต่อสํานักงานสาธารณสุขจังหวัดเพื่อรับคําแนะนําต่อไป” นพ.โอภาสกล่าว
นพ.ไผท สิงห์คํา ผอ.กองนวัตกรรมและวิจัย กล่าวว่า แอปพลิเคชัน “หมอชนะ” เมื่อใช้ควบคู่กับการสแกน "ไทยชนะ" จะช่วยให้ระบุสถานที่ได้แม่นยําขึ้น ซึ่งหมอชนะระบบทํางานได้โดยไม่ต้องเปิดแอปพลิเคชัน และเก็บเส้นทางที่เราเดินทางไปในแต่ละช่วงเวลาในฐานข้อมูล โดยสํานักงานพัฒนารัฐบาลดิจิทัล และเก็บในคลาวด์ข้อมูลภาครัฐในการดูแลของCAT เทเลคอม โดยไม่ระบุว่าเป็นใคร เนื่องจากไม่มีการยืนยันตัวตนจากเลขบัตรประชาชนหรือเบอร์โทรศัพท์ จึงไม่ต้องกังวลเรื่องการถูกเปิดไทม์ไลน์ว่าไปสถานที่ใดบ้าง สําหรับการเข้าถึงข้อมูล จะอนุญาตเฉพาะเจ้าพนักงานโรคติดต่อ นําไปใช้ในการสอบสวนโรค เฉพาะกรณีเป็นผู้ป่วยยืนยันติดเชื้อ เพื่อดูข้อมูลจุดเสี่ยงที่ผู้ติดเชื้อไปทํากิจกรรม และจะส่งข้อความแจ้งเตือนและคําแนะนําไปในแอปพลิเคชันกับผู้ที่ทํากิจกรรมในวันและเวลาดังกล่าวที่ใช้หมอชนะเช่นกัน หรือให้ติดต่อกลับเมื่อมีอาการ ทําให้เจ้าหน้าที่ได้รับการติดต่อจากผู้มีความเสี่ยงรวดเร็ว ช่วยให้ติดตามผู้สัมผัสได้เร็วขึ้น และเมื่อใช้ควบคู่กับไทยชนะก็จะแม่นยํามากขึ้น
“โดยเฉลี่ยการสอบสวนโรคผู้ป่วยยืนยัน 1 ราย ต้องตามติดต่อคนอีก 50-100 ราย ดังนั้น ถ้ามีผู้ป่วย 200 ราย จํานวนที่ต้องติดตามก็คูณ 50 หรือ 100 เข้าไป ทําให้เจ้าหน้าที่ทํางานหนักและไม่เพียงพอ เพราะมีผู้ที่ต้องติดตามทบมากขึ้น แต่หมอชนะจะช่วยให้ติดต่อผู้สัมผัสอย่างรวดเร็ว หากเราทุกคนร่วมกันใช้เพื่อควบคุมป้องกันโรคอย่างมีส่วนร่วม ก็จะผ่านวิกฤตการณ์นี้ไปด้วยกัน” นพ.ไผทกล่าว
*************************11 มกราคม 2564